**Dyrk sproget – en kreativ sprogkonkurrence for gymnasieelever**

**Fransk - elevinformation**

I får snart besøg af en udvekslingsklasse fra Frankrig. De vil gerne se nogle eksempler på jeres hverdag og ungdomskulturen i Danmark, inden de ankommer. Derfor skal I i grupper på 3-5 elever forberede en video på mellem 2,5 til 5 minutter. Videoen skal præsentere ungdomskultur inden for ét af disse tre undertemaer, som I selv vælger:

* *Underemne 1 : le repas du midi*
* *Undermene 2 : l’emploi du temps*
* *Undermene 3 : les fêtes et l’alcool*

Videoen kan fx være en videodagbog, hvor man ser en del af jeres hverdag, en hverdagssituation på en bestemt lokalitet (fx kantinen, en café, en park eller et andet sted, hvor I ofte opholder jer), en fiktiv kortfilm med forskellige roller, en reklamevideo eller lignende. Det vigtigste er, at jeres kortfilm viser de kulturelle forskelle, der er mellem Danmark og Frankrig, når det drejer sig om *le repas du midi*, *l’emploi du temps* eller *les fêtes et l’acool*.

Inden I går i gang med arbejdet med videoen, skal I lave nogle opgaver, som vil fungere som en hjæIp og inspiration til arbejdet med videoen. I opgaverne til undertemaet præsenteres I for et udsnit af typisk fransk ungdomskultur med tilhørende ordforråd og øvelser, som gør det muligt for jer at reflektere over kulturforskelle mellem Danmark og Frankrig.

Arbejd først i grupper med det valgte undertema, og gå herefter til udviklingen og optagelsen af jeres video. Når I finder ideer til jeres video, skal I basere jer på pointer fra det indledende materiale, sådan at I tydeligt forholder jer til ligheder og forskelle mellem de to landes ungdomskultur. I dokumentet [Guide til fremstillingen af en video](https://ncff.dk/fileadmin/NCFF/Dokumenter/Guide_til_fremstillingen_af_en_video.pdf)kan I finde hjælp til videodelen.

Hvis I arbejder med opgaverne til jeres underemne i pdf-filen på computeren, kan I skrive i de blå felter.

Ti slut skal jeres video afleveres til jeres lærer. De tre bedste videoer fra fransk på jeres skole går videre til en national konkurrence, hvor I kan vinde kr. 5.000,-, som I kan bruge til et arrangement i klassen/på holdet, f.eks. en tur i biografen.

God arbejdslyst.